Sari on eetris esmaspäeva õhtul      Masininimene või inimmasin?    E 11. juulil kell 21.00  Kordus T kell 16.35 ja P kell 10.50    Kes on näinud Kraftwerki videot "We Are The Robots", see on vist näinud ka maailma kõige kuulsamaid "tehisinimesi" enne  "Avatari"-ajastu saabumist. Teema tundub olevat igatahes igihaljas. Meie uurime, kui kaugele on Eesti teadlased jõudnud loodusest inspireeritud robotite, robotparvede ja masinate "mõtlemise" arendamisega.    Saates räägivad professor Maarja Kruusmaa, TTÜ biorobootika keskuse juhataja, professorid Jüri Vain ja Tanel Tammet TTÜ arvutiteaduse instituudist, TÜ tehnoloogiainstituudi professor Alvo Aabloo, TÜ keeletehnoloogia õppetooli vanemteadur Heiki-Jaan Kaalep, TTÜ foneetika ja kõnetehnoloogia labori vanemteadur Tanel Alumäe jt.